CELEX: C2007/297/12
Language: da
Date: 2007-12-08 00:00:00
Title: Sag C-98/06: Domstolens dom (Tredje Afdeling) af 11. oktober 2007 — Freeport plc mod Olle Arnoldsson (anmodning om præjudiciel afgørelse fra Högsta domstolen — Sverige) (Forordning (EF) nr. 44/2001 — artikel 6, nr. 1 — specielle kompetenceregler — flere sagsøgte — retsgrundlaget for kravene — misbrug — sandsynligheden for medhold i sagen anlagt ved retterne i den stat, hvor den ene af de sagsøgte har bopæl)

8.12.2007   
            
            
               DA
            
            
               Den Europæiske Unions Tidende
            
            
               C 297/9
            
         Domstolens dom (Tredje Afdeling) af 11. oktober 2007 — Freeport plc mod Olle Arnoldsson (anmodning om præjudiciel afgørelse fra Högsta domstolen — Sverige)
   (Sag C-98/06) (1)
   
   (Forordning (EF) nr. 44/2001 - artikel 6, nr. 1 - specielle kompetenceregler - flere sagsøgte - retsgrundlaget for kravene - misbrug - sandsynligheden for medhold i sagen anlagt ved retterne i den stat, hvor den ene af de sagsøgte har bopæl)
   (2007/C 297/12)
   Processprog: svensk
   Den forelæggende ret
   Högsta domstolen
   Parter i hovedsagen
   
      Sagsøger: Freeport plc
   
      Sagsøgt: Olle Arnoldsson
   Sagens genstand
   Anmodning om præjudiciel afgørelse — Högsta domstolen (Sverige) — fortolkning af artikel 6, stk. 1, i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT L 12, s. 1) — specielle kompetenceregler — flere sagsøgte — sager anlagt samtidig ved retten på det sted, hvor en juridisk person har hjemsted, mod denne juridiske person vedrørende en betalingsforpligtigelse og mod den person, der har hjemsted på en anden medlemsstats område, som påtog sig denne forpligtelse på førstnævntes vegne uden hverken at være befuldmægtiget eller repræsentant for denne — sagernes kontraktretlige karakter
   Konklusion
   
               1)
            
            
               Artikel 6, nr. 1, i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at den omstændighed, at søgsmål, der er anlagt mod flere sagsøgte, hviler på forskellige retsgrundlag, ikke er til hinder for anvendelsen af denne bestemmelse.
            
         
               2)
            
            
               Artikel 6, nr. 1, i forordning nr. 44/2001 finder anvendelse, når de krav, der gøres gældende mod de forskellige sagsøgte, er konnekse på tidspunktet for sagens anlæg, dvs. når det er ønskeligt at behandle og påkende dem samtidig for at undgå uforenelige afgørelser i tilfælde af, at kravene blev påkendt hver for sig, uden at det i øvrigt er nødvendigt særskilt at fastslå, at kravene ikke alene er fremsat med det formål at unddrage den ene af de sagsøgte hans værneting ved retterne i den medlemsstat, hvor han har bopæl.
            
         
      (1)  EUT C 86 af 8.4.2006.